
Text rozhodnutia
Súd: Krajský súd Bratislava Spisová značka: 8Sd/112/2012 Identifikačné číslo súdneho spisu: 1012211250 Dátum vydania rozhodnutia: 22. 02. 2013 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2013:1012211250.1 Uznesenie Krajský súd v Bratislave pred samosudcom JUDr. Petrom Pospechom, v právnej veci navrhovateľa: K.. H. T., F. I. Č.. XX, XXX XX F., proti odporkyni: Sociálna poisťovňa - ústredie, Ul. 29. augusta č. 8, 813 63 Bratislava, v spore o predčasný starobný dôchodok, takto r o z h o d o l : Krajský súd v Bratislave návrh o d m i e t a . Navrhovateľovi súd náhradu trov konania nepriznáva. o d ô v o d n e n i e : Napadnutým rozhodnutím č. XXX XXX XXXX zo dňa 22.01.2010 bol navrhovateľovi od 18.12.2009 priznaný predčasný starobný dôchodok v sume XXX,XX,- EURO. Proti uvedenému rozhodnutiu podal navrhovateľ opravný prostriedok, v ktorom žiadal započítať obdobie sociálneho poistenia do výpočtu predčasného starobného dôchodku od 15. apríla do 30. septembra 1975. Rozhodnutie č. XXX XXX XXXX zo dňa 22.1.2010 nebolo zaslané navrhovateľovi do vlastných rúk na doručenku pretože nebolo rozhodnutím podľa ust. § 212 ods. 3 písm. a/ až e/ zákona č. 461/2003 Z.z., ktoré by bolo nutné doručiť do vlastných rúk navrhovateľa. Napadnuté rozhodnutie č. XXX XXX XXXX zo dňa 22.01.2010 bolo dané na expedíciu dňa 28.01.2010, čím sa podľa Poštových podmienok Slovenskej pošty a.s. sa považuje za doručené dňa 29.01.2010. Podľa ust. § 212 ods. 1 zákona č. 461/2003 Z.z. rozhodnutie sa účastníkovi konania oznamuje doručením rozhodnutia, ak tento zákon neustanovuje inak. Deň doručenia rozhodnutia je deň jeho oznámenia. Podľa ust. § 250m ods. 2 O.s.p. sa opravný prostriedok podáva na príslušnom súde v lehote 30 dní od doručenia rozhodnutia, pokiaľ osobitný predpis neustanovuje niečo iné. Návrh je podaný včas aj vtedy, ak bol podaný v lehote na orgáne, ktorý rozhodnutie vydal. Ak rozhodnutie neobsahuje poučenie o opravnom prostriedku alebo ak obsahuje neprávne poučenie, možno ho napadnúť do 6 mesiacov od jeho doručenia. Uvedené rozhodnutie obsahovalo správne poučenie o mieste a lehote na podanie návrhu na jeho preskúmanie. Vzhľadom na oneskorené podaný opravný prostriedok navrhovateľa odmietol, v súlade s ust. § 250q O.s.p., podľa ktorého ak je návrh podaný oneskorene alebo ho napáda ten, kto naň nie je oprávnený, alebo ak sa napáda rozhodnutie ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré vadia vecnému vybaveniu veci, súd uznesením opravný prostriedok odmieta podľa ust. § 250q O.s.p.. Výrok o trovách konania súd oprel o ust.§ 250k ods. 1 veta prvá O.s.p. a navrhovateľovi trovy konania nepriznal. Poučenie: Proti tomuto uzneseniu je možné podať odvolanie v lehote 15 dní od doručenia na Krajský súd v Bratislave, písomne, dvojmo. V odvolaní sa okrem všeobecných náležitostí uvedených treba uviesť /§ 42 ods. 3 O.s.p./ proti ktorému rozhodnutiu odvolanie smeruje, v akom rozsahu ho odvolávateľ napáda a v čom vidí odvolávateľ nesprávnosť postupu a rozhodnutia súdu.

